Eläinoikeusaktivistit ovat saamassa valtavan voiton Intiassa, missä suunnitellaan kaikkien eläimien kieltämistä sirkustapahtumissa. Vuonna 2011 voimaan tullut lainsäädäntö kieltää kaikkien suurien kissaeläimien, apinoiden, karhujen ja härkien sirkuskäytön.

Nyt suunnitteilla oleva lakiesitys kieltää kategorisesti kaikkien eläimien käytön missään esityksissä, sirkuksissa tai liikkuvissa viihdepalveluissa. Laki on tulossa voimaan 30 päivän viiveellä, minä aikana asianosaisilla sirkuksenvetäjillä on mahdollisuus antaa palautetta ja ehdottaa muutoksia tulevaan lakiin.

Eläinsuojeluyhdistykset ovat kiitelleet uutta lakiesitystä, jonka avulla eläinten huono kohtelu ja pakottaminen lajeilleen epätyypilliseen käyttäytymiseen voidaan saada loppumaan. Sen lisäksi lakia on kiitelty siitä, että se määrittelee tarkasti, mikä lasketaan sirkukseksi – suuri julkinen viihdetapahtuma, joka esitetään tyypillisesti yhdessä tai useammassa teltassa, ulko- tai sisäareenalla ja jossa esitellään erikoisuuksia, taidonnäytteitä, esiintyviä eläimiä ja niin edelleen.

Suomessa sirkuksissa eläinten käyttö on luvanvaraista ja kotimaisissa sirkuksissa saadaan käyttää Suomessa luonnonmukaisesti esiintyviä kotieläimiä. Villieläimet ovat täysin kiellettyjä. Sirkus Finlandia muodostaa tähän poikkeuksen, sillä tähän asti heille on sallittu käyttää merileijonia esityksissään.

Lähteet: The Times of India, The Economic Times, Yle, Animalia, Finlex